**Find a Grave** on yhdysvaltalainen verkkosivusto, jonka avulla yleisö voi hakea ja lisätä online-tietokantaan hautausmaarekistereitä. Sivuston omistaa Ancestry.com. Sivusto vastaanottaa ja lataa digitaalisia valokuvia hautakivistä, jotka ovat ottaneet palkattomat vapaaehtoiset hautausmailla. Find a Grave julkaisee sen jälkeen kuvan verkkosivuilleen.

Heinäkuussa 2020 Find a Grave -sivustolla oli yli 190 miljoonaa hautausrekisteriä ja yli 75 miljoonaa kuvaa.

Historia
--------

Sivuston entinen logo.
Sivuston perusti Jim Tipton vuonna 1995 tukemaan harrastustaan, kun hän vieraili kuuluisuuksien hautauspaikoilla. Hän lisäsi myöhemmin sivustolle keskustelupalstan. Find a Grave perustettiin kaupallisena kokonaisuutena vuonna 1998. Sivustolle alettiin lisätä myös tavallisten ihmisten hautoja, jotta käyttäjät voisivat muistaa edesmenneitä omaisiaan ja ystäviään.

Vuonna 2013 Tipton myi sivuston Ancestry.com-yhtiölle ja totesi, että sukututkimusyhtiö oli "linkittänyt ja ohjannut liikennettä sivustolle useita vuosia. Hautaustiedot ovat upea lähde ihmisille, jotka tutkivat sukuhistoriaansa". Syyskuussa 2013 Ancestry.comin ylläpitäjät kertoivat, että he aikovat lanseerata uuden mobiilisovelluksen, parantaa asiakastukea ja ottaa käyttöön parannetun muokkausjärjestelmän päivitysten lähettämiseksi, vieraiden kielten tuen ja muita sivuston parannuksia.

Vuoden 2017 marraskuussa alkuperäinen sivusto vaihdettiin uudelleen suunniteltuun sivustoon. Virallisesti 20. elokuuta 2018 alkuperäinen Find a Grave -verkkosivusto suljettiin.

Sisältö ja ominaisuudet
-----------------------

Find a Graven päämaja Lehissä, Utahissa.
Sivusto sisältää luetteloita hautausmaista ja haudoista ympäri maailmaa. Yhdysvaltojen hautausmaat ovat järjestäytyneet osavaltioiden ja maakuntien toimesta*selvennä*, ja monet hautausmaarekisterit sisältävät Google Mapsin GPS-koordinaatit sekä valokuvia hautausmaista ja hautauspaikoista. Henkilökohtaiset hautarekisterit voivat sisältää syntymä- ja kuolemispäivän, elämäkerran tietoja, hautausmaa- ja tonttitietoja, valokuvia hautamerkitsijästä ja henkilöstä sekä avustajien tietoja.

Avustajien on ilmoittauduttava jäseneksi voidaakseen lähettää luetteloita, joita kutsutaan sivustolla muistomerkeiksi. Lähettäjästä tulee luettelon hallinnoija, mutta hän voi myös siirtää hallinnon toiselle jäsenelle. Vain listan nykyinen hallinnoija voi muokata sitä, mutta kuitenkin jokainen jäsen voi käyttää sivuston ominaisuuksia lähettääkseen korjauspyynnöt listan hallinnoijalle.

Jokainen jäsen voi myös lisätä valokuvia ja merkintöjä yksittäisiin luetteloihin; merkinnät voivat sisältää kuvia kukista, lipuista, uskonnollisista ja muista symboleista, ja ne voivat sisältää surunvalitteluja. Jäsenet voivat kysyä valokuvia tietystä haudasta, jolloin automaattisesti hautaa lähellä olevat saavat ilmoituksen pyynnöstä.

Lähteet
-------

1. ↑  findagrave.com *similarweb.com*. Viitattu 27.6.2022. (englanniksi)
2. ↑  Find a Grave *findagrave.com*. Viitattu 9.5.2020. (englanniksi)
3. ↑  "Find A Grave member: Jim Tipton" *findagrave.com*. Viitattu 9.5.2020. (englanniksi)
4. 1 2  Grave Matters *City Pages*.  Arkistoitu 28.9.2012. Viitattu 9.5.2020. (englanniksi)
5. ↑  "Entity No. 2442925-0151" *Utah Secretary of State*.  1998.  Arkistoitu 19.1.2012. Viitattu 9.5.2020. (englanniksi)
6. ↑  Tracking Down Relatives, Visiting Graves Virtually *npr.org*. Viitattu 9.5.2020. (englanniksi)
7. ↑  Ancestry.com Acquires Find A Grave *Ancestry.com*.  Arkistoitu 6.8.2020. Viitattu 9.5.2020. (englanniksi)
8. ↑  Original Find A Grave *Find a Grave*.  (englanniksi)
9. ↑  Find a Grave Help *findagrave.com*.  (englanniksi)
10. ↑  How do I request a grave photo? *findagrave.com*. Viitattu 9.5.2020. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Find a Grave